แนวโน้ม SET เช้าไซด์เวย์ เล็งแรงขายก่อนวันหยุดยาว-รอผลประชุมหลายธนาคารกลาง
แนวโน้ม SET เช้าไซด์เวย์ เล็งแรงขายลดเสี่ยงก่อนวันหยุดยาว-รอผลการประชุมหลายธนาคารกลาง ทั้งธนาคารกลางสหรัฐฯ-ธนาคารกลางอังกฤษ-ธนาคารกลางญี่ปุ่น-ธนาคารกลางยุโรป
9 ธ.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์ลักษณะชะลอตัว จากแรงขายเพื่อลดความเสี่ยงหลังจากรีบาวด์ขึ้นมาเกินครึ่งทางแล้ว และจะเข้าวันหยุดยาวอีกครั้ง รวมถึงรอติดตามการประชุมหลายธนาคารกลางในสัปดาห์หน้า ไม่ว่าจะเป็น ธนาคารกลางสหรัฐฯ (เฟด), ธนาคารกลางอังกฤษ (BoE), ธนาคารกลางญี่ปุ่น (BOJ) และธนาคารกลางยุโรป (ECB)
ด้านตลาดหุ้นในภูมิภาคเอเชียเคลื่อนไหวแดนบวกเป็นส่วนใหญ่ราว 0.1-0.2% โดยวันนี้รอติดตามตัวเลขเงินเฟ้อจีน และจำนวนผู้ขอรับสวัสดิการว่างงานของสหรัฐฯ และพรุ่งนี้ติดตามตัวเลขเงินเฟ้อสหรัฐฯ
ทั้งนี้พร้อมให้แนวรับ 1,610-1,600 จุด ส่วนแนวต้าน 1,625 จุด